پی ایس ایل فائیو: اسلام آباد یونائیٹڈ کی کراچی کنگز کے خلاف بیٹنگ
پوائنٹس ٹیبل پر اسلام آباد یونائیٹڈ پانچ پوائنٹس کے ساتھ تیسری اور کراچی کنگز دو پوائنٹس کے ساتھ 5ویں پوزیشن ہے۔ 
ویب ڈیسک — راولپنڈی کرکٹ اسٹیڈیم میں کھیلے جارہے میچ میں کراچی کنگز کے کپتان عماد وسیم نے ٹاس جیت کر پہلے فیلڈنگ کا فیصلہ کیا۔ اتوار کو سرکاری چھٹی کے باوجود پی ایس ایل میں آج ایک ہی میچ شیڈول ہے۔ کراچی کنگز کی ٹیم آج اسلام آباد اور پیر کو پشاور زلمی سے مقابلہ کرے گی۔ پوائنٹس ٹیبل پر اسلام آباد یونائیٹڈ پانچ پوائنٹس کے ساتھ تیسری اور کراچی کنگز دو پوائنٹس کے ساتھ پانچویں پوزیشن پر ہے۔ اسلام آباد یونائیٹڈ نے اب تک پانچ میچز میں سے دو میچ جیتے اور دو ہارے ہیں جبکہ کراچی تین میچز میں سے ایک میں کامیاب اور دو میں اسے شکست کا منہ دیکھنا پڑا ہے۔ سیزن فائیو میں دونوں ٹیموں کا یہ پہلا مقابلہ ہے۔ اگر ماضی کے پی ایس ایل سیزن کو دیکھا جائے تو اسلام آباد یونائیٹڈ کو کراچی کنگز پر سبقت حاصل ہے۔ دونوں ٹیمیں اب تک سیزن تین میں دو مرتبہ اور سیزن فور میں تین مرتبہ ایک دوسرے سے پنچہ آزمائی کر چکی ہیں۔ ان میں صرف ایک مرتبہ کراچی اور چار مرتبہ اسلام آباد یونائیٹڈ کو کامیابی حاصل ہوئی۔ اسلام آباد یونائیٹڈ آج کے میچ میں ڈیوڈ ملان اور کراچی کنگز بابر اعظم جیسے تجربہ کار بیٹسمین اور تجربہ کار بالرز فہیم اشرف اور کرس جارڈن پر انحصار کرے گی۔ ڈیوڈ ملان کا تعلق انگلینڈ سے ہے وہ آل راؤنڈر ہیں۔ بائیں ہاتھ سے بیٹنگ اور بائیں ہاتھ سے بالنگ کرتے ہیں۔ وہ رائٹ آرم لیگ اسپنر ہیں۔ آئی سی سی رینکنگ میں وہ ٹی 20 فارمیٹ میں چھٹی پوزیشن پر ہیں۔ بابر اعظم پی ایس ایل میں کراچی کنگز کے بیٹسمین ہیں۔ دائیں ہاتھ سے بیٹنگ کرتے ہیں۔ آئی سی سی ٹی ٹوئنٹی رینکنگ میں وہ پہلی، او ڈی آئی رینکنگ میں تیسری اور ٹیسٹ رینکنگ میں چھٹی پوزیشن پر ہیں۔ اسلام آباد یونائیٹڈ کے بالر فہیم اشرف بائیں ہاتھ کے بلے باز ہیں اور دائیں ہاتھ سے ہی بالنگ کراتے ہیں۔ ٹی 20 میں ان کی 26 ویں اور او ڈی آئی میں 72ویں پوزیشن ہے۔ کرس جارڈن رائٹ آرم فاسٹ میڈیم بالر ہیں۔ آئی سی سی رینکنگ میں ٹی 20 فارمیٹ میں ان کی 10 ویں پوزیشن ہے۔ مذکورہ کھلاڑیوں کے علاوہ اسلام آباد یونائیٹڈ کے اسکواڈ میں شاداب خان، لیوک رونکی، عماد بٹ، آصف علی، طلعت حسن، محمد موسیٰ، رضوان حسین، ڈیل اسٹین، کولنگ انگرام، کولنگ منرو، رومان رئیس، ظفر گوہر، فلسالٹ، عاکف جاوید، سیف بابر احمد اور سیفی عبداللہ شامل ہیں۔ اسی طرح کراچی کنگز کے اسکوارڈ میں شامل ہیں: کپتان عماد وسیم، ایلکس ہیلز، شرجیل خان، کیمرون ڈلپورٹ، محمد رضوان، افتخار احمد، محمد عامر، عامر یامین، اسامہ میر، عمر خان، علی خان، زائد محمود، چاڈوک والٹن، امین آصف، مچل میکناگن، اویس ضیا اور ارشد اقبال شامل ہیں۔